## Πρόσκληση σε εργαστήριο υποστήριξης εκπαιδευτικών

Το Γραφείο Διαχείρισης, Συντονισμού και Παρακολούθησης Εκπαίδευσης Προσφύγων B. Ελλάδος και η UNICEF συνδιοργανώνουν τριήμερο εργαστήριο για εκπαιδευτικούς που εμπλέκονται με την εκπαίδευση παιδιών προσφύγων με τίτλο Εκπαίδευση για τη ένταξη.

Το εργαστήριο θα πραγματοποιηθεί από τις 21 ως τις 23 Μαρτίου στο ΠΕΚ Καβάλας, Κων. Τσολάκη 44, κατά τις απογευματινές ώρες (Τετάρτη 16:00- 19:00, Πέμπτη 16:00- 20:30, Παρασκευή: 16:00-20:30) και θα έχει πρακτικό – βιωματικό προσανατολισμό, γύρω από τους άξονες:

* Το πεδίο της εκπαίδευσης μετακινούμενων πληθυσμών και βασικές αρχές διαπολιτισμικής εκπαίδευσης
* Οι γλώσσες των προσφύγων και οι γλώσσες στο σχολείο
* Η διδασκαλία της ελληνικής ως δεύτερης γλώσσας
* Εκπαιδευτικό υλικό: σχεδιασμός, αξιοποίηση, αξιολόγηση
* Διαχείριση της τάξης και διαφοροποιημένη διδασκαλία σε πολύγλωσσα, πολυπολιτισμικά και διαφορετικών ταχυτήτων εκπαιδευτικά περιβάλλοντα

Μετά την ολοκλήρωση του προγράμματος, οι συμμετέχοντες αναμένεται:

• να έχουν αποκτήσει εποπτεία του πεδίου των προσφυγικών ροών στην Ελλάδα καιτης εκπαίδευσης που απευθύνεται σε μετακινούμενους πληθυσμούς

• να μπορούν να αξιολογούν τα χαρακτηριστικά, καθώς και τις εκπαιδευτικές ανάγκες και προσδοκίες των μαθητών, ώστε να σχεδιάζουν αποτελεσματικότερες στρατηγικές διδασκαλίας

* να έχουν εξοικειωθεί με τη μεθοδολογία και τις εκπαιδευτικές τεχνικές για τη διδασκαλία της ελληνικής ως δεύτερης γλώσσας

• να είναι σε θέση να σχεδιάζουν ενδιαφέρουσες και συμμετοχικές διδακτικές ενότητες που συμβάλλουν στην παράλληλη ανάπτυξη όλων των γλωσσικών δεξιοτήτων

* να έχουν αναπτύξει δεξιότητες διαχείρισης πολύγλωσσων, πολυπολιτισμικών και διαφορετικών ταχυτήτων τάξεων

• να έχουν μια συνολική εικόνα για το εκπαιδευτικό υλικόγια τη διδασκαλία της ελληνικής ως δεύτερης/ξένης γλώσσας και να μπορούν να σχεδιάζουν δραστηριότητες και εκπαιδευτικό υλικό προσαρμοσμένο στις ανάγκες των μαθητών τους

* να έχουν αναπτύξει τη διαπολιτισμική τους ικανότητα και μια βαθειά ενσυναίσθηση για ζητήματα ταυτότητας και ένταξης ευάλωτων ομάδων

Για να δηλώσετε συμμετοχή, συμπληρώστε τη φόρμα στο σύνδεσμο <https://goo.gl/forms/xztbww3WAqjYs4s03>